ওয়েব ডেস্ক: প্রজাতন্ত্র দিবসে কলকাতা শহরজুড়ে কড়া নিরাপত্তা। নিরাপত্তায় মোতায়েন করা হয়েছে প্রায় ৫ হাজার পুলিসকর্মী। মোতায়েন রয়েছে ৩ টি কুইক রেসপন্স টিম। রেড রোডে রাখা হয়েছে ১০ টি বাঙ্কার। নজরদারি চালাতে রয়েছে ১০ টি ওয়াচ টাওয়ার। এছাড়াও থাকছে ১১টি রেডিও ফ্লাইং স্কোয়াড।  
দেশের ৬৮তম প্রজাতন্ত্র দিবস উপলক্ষে শুভেচ্ছা বার্তা জানিয়েছেন প্রধানমন্ত্রী নরেন্দ্র মোদী। টুইটে শুভেচ্ছা জানিয়েছেন বাংলার মুখ্যমন্ত্রী শ্রীমতি মমতা বন্দ্যোপাধ্যায়ও।